Momians utstyrsutsalg

Den eneste egentlige utstyrshandelen i Barnak, er Momians utstyrsutalg. Eieren, Momian, kommer opprinnelig fra Sqiptar, men flyttet til byen sammen med en annen Sqiptarianer, Makai, som driver Makais våpen. De to ankom byen for noen år siden, og er gode venner. Forretningene deres ligger rett ved siden av hverandre i to tømmerbygninger, der første etasje er viet butikkdrift, og andre etasje fungerer som bolig.

Momian selger det meste av overlevelsesutstyr, og henvender seg mest til folk som av en eller annen grunn skal inn i Crenetskogen. Utstyret er altså retta mot overlevelse i skogsområder. men han kan også skaffe overlevelsesutstyr for andre klima, som fjell og ørken.